SET ปิดบวก 12 จุด รับแรงซื้อกลุ่ม “เปิดเมือง-แบงก์” หนุน
SET ปิดบวก 12 จุด รับแรงซื้อกลุ่ม “เปิดเมือง-แบงก์” หนุน แนวโน้มพรุ่งนี้คาดว่าแกว่งไซด์เวย์ หลังรีบาวด์ขึ้นมาค่อนข้างมาก ให้แนวต้าน 1,645-1,650 จุด แนวรับ 1,615-1,620 จุด
SET ปิดบวก 12 จุด รับแรงซื้อกลุ่ม “เปิดเมือง-แบงก์” หนุน แนวโน้มพรุ่งนี้คาดว่าแกว่งไซด์เวย์ หลังรีบาวด์ขึ้นมาค่อนข้างมาก ให้แนวต้าน 1,645-1,650 จุด แนวรับ 1,615-1,620 จุด
23 พ.ค. 2565

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า กล่าวว่า ตลาดหุ้นไทยวันนี้ปรับตัวเพิ่มขึ้น ตามทิศทางตลาดหุ้นอื่นในภูมิภาคเอเชียที่ปรับตัวขึ้นเป็นส่วนใหญ่ โดยที่มีปัจจัยหนุนมาจากปัจจัยในประเทศในเรื่องของการผ่อนคลายมาตรการต่างๆเพิ่มเตรียมการเปิดเมืองและเปิดประเทศอย่างเต็มที่ หนุนการฟื้นตัวของเศรษฐกิจ และเป็นผลบวกต่อหุ้นที่เกี่ยวข้องกับการท่องเที่ยวและการเดินทาง และกลุ่มแบงก์ได้รับปัจจัยหนุนจากการที่ธนาคารแห่งประเทศไทย(ธปท.) ได้ยืดระยะเวลาการขายทรัพย์ NPA อีก 2 ปี โดยไม่ต้องตั้งสำรองฯเพิ่ม ทำให้เป็นปัจจัยหนุนหุ้นกลุ่มแบงก์ช่วยหนุนดัชนีตลาดหุ้นไทย
สำหรับแนวโน้มพรุ่งนี้คาดว่าดัชนีแกว่งตัวไซด์เวย์ ซึ่งมองว่ามีอัพไซด์ค่อนข้างจำกัด หลังจากที่ดัชนีรีบาวด์กลับขึ้นมาค่อนข้างมาก และมองว่าเป็นการปรับตัวขึ้นในระยะสั้น หลังจากดัชนีย่อตัวลงมาค่อนข้างมากในช่วงก่อนหน้านี้ และในสัปดาห์นี้ยังต้องติดตามตัวเลขเศรษฐกิจของสหรัฐฯที่จะออกมา รวมถึงรายงานการประชุมธนาคารกลางสหรัฐฯ (เฟด) ที่จะออกมาในคืนวันพุธนี้ (25 พ.ค.)ว่าจะมีรายละเอียดของคณะกรรมการเฟดอย่างไร
โดยให้แนวต้าน 1,645-1,650 จุด แนวรับ 1,615-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,322.94 ล้านบาท ปิดที่ 37.50 บาท เพิ่มขึ้น 0.75 บาท
KBANK มูลค่าการซื้อขาย 2,303.63 ล้านบาท ปิดที่ 145.50 บาท เพิ่มขึ้น 1.00 บาท
BDMS มูลค่าการซื้อขาย 2,151.00 ล้านบาท ปิดที่ 27.00 บาท ราคาไม่เปลี่ยนแปลง
AOT มูลค่าการซื้อขาย 2,058.12 ล้านบาท ปิดที่ 69.50 บาท เพิ่มขึ้น 0.50 บาท
SCB มูลค่าการซื้อขาย 1,908.75 ล้านบาท ปิดที่ 115.00 บาท เพิ่มขึ้น 3.50 บาท